CELEX: 32017R0182
Language: hu
Date: 2017-01-27 00:00:00
Title: A Bizottság (EU) 2017/182 végrehajtási rendelete (2017. január 27.) egyes áruk Kombinált Nómenklatúra szerinti besorolásáról

3.2.2017   
               
               
                  HU
               
               
                  Az Európai Unió Hivatalos Lapja
               
               
                  L 29/13
               
            A BIZOTTSÁG (EU) 2017/182 VÉGREHAJTÁSI RENDELETE
      (2017. január 27.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. január 27-én.
         
            
               a Bizottság részéről,
            
            
               az elnök nevében,
            
            Stephen QUEST
            
               főigazgató
            
            
               Adóügyi és Vámuniós Főigazgatóság
            
         
      
      
         (1)  HL L 269., 2013.10.10., 1. o.
      
      
         (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Árucikkek, körülbelül 20 mm átmérőjű és 6 mm magas, rugalmas szilikonból (műanyagból), csúszásgátló felülettel (úgynevezett „hüvelykujjmarkolat játékkonzolok vezérlőjéhez”). A hordozó alakjára vágott, öntapadó alumíniumprofillal felszereltek.
                     Ezeket a markolatokat sapkaként használják a játékkonzolok vezérlőjének botkormányain.
                     A hüvelykujjmarkolat-sapkákat arra szánták, hogy a játékvezérlőt védjék az izzadság, az intenzív használat okozta kopás és elhasználódás ellen, továbbá arra, hogy csúszásgátló felületüknek köszönhetően az ujjak vezérlőről történő lecsúszását is megakadályozzák.
                     Lásd a képet (*1).
                  
                  
                     3926 90 97 
                  
                  
                     A besorolást a Kombinált Nómenklatúra értelmezésére szolgáló 1. és 6. általános szabály, valamint a 3926 , a 3926 90  és a 3926 90 97  KN-kód szövege határozza meg.
                     A hüvelykujjmarkolatok csupán a játékvezérlő használhatóságát javítják. Így tehát nem a játékvezérlőt teszik alkalmassá egy bizonyos műveletre, nem is annak működési körét bővítik, és nem is nyújtanak egy, a játékvezérlő vagy a játékkonzol fő funkciójával összefüggő, meghatározott szolgáltatást (lásd a Bíróság C-152/10. sz. Unomedical-ügyben hozott ítéletének 13., 29. és 38. pontját, ECLI:EU:C:2011:402).
                     Következésképpen a 9504  vtsz. alá tartozó videojáték-konzolok és -gépek kiegészítőjeként való besorolása kizárt.
                     Ezért az árucikket alapanyaga szerint (műanyagok) a 3926 90 97  KN-kód alá, műanyagból készült más áruként kell besorolni.
                  
               
            (*1)  A kép csupán tájékoztató jellegű.